Tolong jelaskan mengenai Monaco dari Fabinho dalam bahasa melayu

Pada 19 Julai 2013, Fabinho bergabung dengan Monaco dengan perjanjian pinjaman sepanjang musim. Pada 10 Ogos, beliau membuat penampilan sulung buat Monaco dalam perlawanan kempen Ligue 1 musim 2013-14 menentang Bordeaux dengan kemenangan 2-0 di Stade Chaban-Delmas. Dalam perlawanan peringkat suku akhir 2013-14 kejohanan Coupe de France, beliau menjaringkan gol pertamanya buat Monaco pada minit ke-58 dalam kemenangan 6-0 ke atas Lens pada 26 Mac 2014.

Setelah tamat kontrak pinjaman dalam tempoh satu tahun di Monaco, beliau menyambung semula kontrak pinjaman bersama Monaco dengan menambah tempoh setahun lagi. Pada 9 Disember 2014, beliau menjaringkan gol kemenangan 2-0 ke atas Zenit St Petersburg dalam Kumpulan C (gol pertamanya di Liga Juara-Juara UEFA atau Liga Europa UEFA), dan sekaligus membolehkan Monaco layak peringkat kalah mati dalam kejohanan Liga Juara-Juara UEFA 2014-15 sebagai pemenang kumpulan.

Pada 19 Mei 2015, setelah dua musim dipinjamkan di Monaco, Monaco dan Rio Ave bersetuju untuk perpindahan kekal Fabinho; beliau menandatangani kontrak dengan Monaco untuk empat musim akan datang dan akan terikat dengan kelab tersebut sehingga 30 Jun 2019.

Pada 20 Mac 2016, Fabinho memenangi penalti ketika dikasari oleh rakan senegaranya David Luiz dengan membantu Monaco dalam kemenangan 2-0 ke atas Paris Saint-Germain. Perlawanan tersebut merupakan kekalahan pertama buat Paris Saint-Germain sejak Mei 2014.

Pada peringkat pusingan 16 pertama kalah mati kejohananan Liga Juara-Juara UEFA 2016-17, Fabinho telah memberi satu bantuan kepada Radamel Falcao dan Kylian Mbappé dengan menyaksikan Monaco tewas 5-3 kepada Manchester City pada 21 Februari 2017. Pada 15 Mac, Fabinho menghasilkan jaringan mata 2-0 pada minit ke-29 dengan membantu Monaco menewaskan Manchester City 3-1 (Keseluruhan agregat 6-6) dalam perlawanan timbal balik di Stade Louis, serta melayakkan Monaco mara ke suku akhir kejohanan Liga Juara-Juara UEFA.